Embolija
Embolija je smještnje embola, komada materijala koji uzrokuje blokadu, unutar krvnog suda. Embolus može biti krvni ugrušak (tromb), masna kuglica (masna embolija), mjehur zraka ili drugog plina (plinska embolija), amnionska tečnost (embolija amnionske tečnosti), ili strani materijal. Embolija može uzrokovati djelimičnu ili potpunu blokadu krvotoka u zahvaćenom sudu. Takva blokada (vaskularna okluzija) može uticati na udaljeni dio tijela od nastanka embolusa. Embolija u kojoj je embol komad tromba naziva se tromboembolija. Embolija je obično patološki događaj, uzrokovan bolešću ili povredom. Ponekad se stvara namjerno iz terapijskog razloga, kao što je zaustavljanje krvarenja ili da se ubije karcinomski tumor, zaustavljanjem dotoka krvi. Takva terapija se naziva embolizacija.